SHBA, priten shitje rekord gjatë së premtes së shitjeve
E premtja pas ditës së Falenderimeve është shndërruar në një moment të rëndësishëm komercial për industrinë e shitblerjeve në Shtetet e Bashkuara.
Vlerësohet se 164 milionë amerikanë, pra rreth 70% e popullsisë, do t’i drejtohet dyqaneve këtë fundjavë të Ditës së Falenderimeve. Kompania “NationalToday.com”, e cila mat efektet komerciale të ditëve të festave në mbarë botën, thotë se e Premtja e Zezë e këtij viti mund të arrijë një rekord të ri. , thotë Ben Kaplan, drejtor i kompanisë “NationalToday.com”. Pritet që çdo amerikan të harxhojë 967 dollarë gjatë sezonit së festave. Federata Kombëtare e Dyqaneve thotë se ky është një rekord për 15 vitet e fundit. , thotë Ana Smith, e Federatës Kombëtare të Dyqaneve. Dyqanet pritet ta shfrytëzojnë frymën festive me orare të zgjatura dhe ulje të mëdha të çmimeve. Ofertat më të mëdha do të jenë për një numër të kufizuar produktesh që synojnë vetëm të tërheqin klientët në dyqane. , thotë zoti Kaplan. Konkurrenca për çmime të tilla tepër të ulëta, në veçanti për produktet elektronike, është tipike në këtë ditë. Është edhe një shpjegim për rritjen e lartë të shitjeve në internet dhe nëpërmjet celularëve, të cilat analistët thonë se mund të kalojnë për herë të parë nivelin e 100 miliardë dollarëve. , thotë zonja Smith. Konsumatorët amerikanë pritet të shpenzojnë deri në 680 miliardë dollarë gjatë sezonit të festave. Shitësit shpresojnë se një pjesë e madhe e kësaj shume do të lëvrohet në ditët në vazhdim.